
    R E F E R A T   D E   A P R O B A R E
privind  aprobarea Devizului General actualizat după finalizarea  procedurilor
 de achiziție publică  pentru obiectivul de investiții  „POD ÎN LOCALITATEA VALEA  BRADULUI  PE DC 10, MUNICIPIUL BRAD, 
JUDEȚUL HUNEDOARA”


	    Devizul General este parte componentă a studiului de fezabilitate sau a documentației de avizare a lucrărilor de intervenție prin care se stabilește valoarea totală estimativă exprimată în lei a cheltuielilor necesare realizării obiectivului de investiții.
	    Conform prevederilor art. 10 alin. 4 lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico - economice aferente obiectivelor/proiectelor de investiții finanțate din fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și respectiv la faza de documentație de avizare a lucrărilor de intervenție în cazul intervenției la construcția existentă, se actualizează prin grija beneficiarului după finalizarea procedurilor de achiziție publică, rezultând valoarea de finanțare a obiectivului de investiții, valoare care se aprobă prin hotărâre de consiliu.
Prin Hotărârea Consiliului Local nr. 32/2019 s-a aprobat  Documentaţia Tehnico – Economică pentru obiectivul de investiții „POD ÎN LOCALITATEA VALEA  BRADULUI PE DC 10, MUNICIPIUL BRAD, JUDEŢUL HUNEDOARA” cu finanțare multianuală.
Prin aceeași hotărâre s-a aprobat Devizul General al acestui obiectiv de investiții, valoarea totală fiind de  897.707,35 lei cu TVA inclus,  respectiv 754.972,03 lei fără TVA din care C + M =  740.471,9 lei cu TVA inclus, respectiv 622.245,29 lei fără TVA.
	     După finalizarea procedurilor de achiziție publică  pentru obiectivul de investiții „POD ÎN LOCALITATEA VALEA BRADULUI PE DC 10, MUNICIPIUL BRAD, JUDEȚUL  HUNEDOARA”, valoarea Devizului General este de 818.077,39 lei cu TVA, respectiv 688.824,4 lei fără TVA, din care C+M 683.367,93 lei cu TVA, respectiv 574.258,76 lei fără TVA.
	     În contextul celor de mai sus am inițiat prezentul proiect de hotărâre prin care am propus aprobarea Devizului General actualizat după finalizarea procedurilor de achiziție publică pentru obiectivul de investiții „POD ÎN LOCALITATEA VALEA BRADULUI  PE  DC 10, MUNICIPIUL  BRAD, JUDEȚUL HUNEDOARA”  și-l supun spre dezbatere Consiliului Local al Municipiului Brad în forma prezentată.








     Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulteriore,  ale art. 10, alin. 4 lit. c din H.G. nr. 907/2016  privind etapele de elaborare şi conţinutul -cadru al documentaţiilor tehnico-economice aferente obiectivelor/proiectelor de investiţii finanţate din fonduri publice precum și ale O.U.G. nr. 114/2018 privind instituirea unor măsuri în domeniul investițiilor publice și a unor măsuri fiscal – bugetare, modificarea și completarea unor acte normative și prorogarea unor termene, cu modificările și completările ulterioare.

